open-index/open-wikipedia-markdown huggingface dataset:
Ալեկոծություն (նկար)

**Ալեկոծություն**, Շաբանյանի նկարներից, որտեղ պատկերված է ծովի խռովահույզ, ալեկոծ վիճակը։ «Ալեկոծությունը» նկարը դիտողին մտերմացնում է բնության ծանոթ տարերքի հետ` գեղագիտական հաճույք պատճառելով նրան։

## Նկարագրություն
Տեսարանը ներկայացնում է ծովի մեջ երկարած, արհեստական պատնեշի նմանվող, սեղանաձև հարթ կտրվածքով մի ժայռ, որի շուրջը տեղի է ունենում ալեբախություն։ Ափ խուժող ալիքները թափով հարվածում են ժայռի կողերին, փրփուրների վերածվելով` վեր շպրտվում, խորտակվում ու ետ քաշվում` կրկնելու իրենց հարվածները։ Դրանք տպավորիչ են իրենց գոյացրած փրփրակալած թմբերով ու փոսորակներով` ստեղծելով ալեկոծությանը հարազատ տպավորություն։ Ալեկոծության տպավորությունը գագաթնակետին է հասցված ժայռապատնեշի հակադիր կողմին բախված և հսկայական բարձրությամբ վեր խոյացած փրփրակալած վիթխարի ալիքով` նմանվելով հսկայական ուժի ռումբի պայթյունից առաջացած ծխի քուլաների։ Ծովի տարերքի այս ցնցող տեսարանը թվում է սարսափելի, բայց միաժամանակ տպավորիչ ու գեղեցիկ։ Նկարիչը գեղանկարչորեն է պատկերել փրփրակալած ալիքները, որոնց սպիտակ բաշերն ընդգծված են ծովի պղտոր կապտականաչավուն մակերեսին, իսկ ժայռի հարթ մակերեսից թափվող ջրի հոսանքը հիշեցնում է ջրվեժ։

Ճիշտ է, ծովանկարում ալեկոծության թափը չի հասնում այնպիսի պաթետիկայի, ինչպիսին կարելի է տեսնել  Այվազովսկու ստեղծագործություններում, որոնք ռոմանտիկնկարչի գերզգայուն երևակայության ծնունդ են, բայց Շաբանյանի գործում ճշմարտությունը ճանաչողական իր հատկությամբ դիտողին մտերմացնում է բնության տարերքի հետ` գեղագիտական հաճույք պատճառելով նրան։

## Ծանոթագրություններ

Կատեգորիա:Նկարներ այբբենական կարգով
Կատեգորիա:Հայաստանի ազգային պատկերասրահի նկարներ
Օբու

**Օբու** (ճապ. 大府市 Օ բու-սի) քաղաք Ճապոնիայում, տեղակայված է Այչի պրեֆեկտուրայի հարավային տարածքում՝ Տիտա թերակղզում։ Քաղաքի տարածքը կազմում է 33.68 կմ², բնակչությունը՝ 88 107 մարդ (2014 թվականի հունիսի 1), բնակչության խտությունը 2616.00 մարդ/կմ²։

1970 թվականի սեպտեմբերի 1-ին բնակավայրը ստացել է քաղաքի կարգավիճակ։

Քաղաքում գործում է երկու ավտոպահեստամասերի գործարան և մեքենաշինական գործարան, որը պատկանում է Տոյոտային (Toyota Industries Corporation):

## Ժողովրդագրություն
Ճապոնիայի 2014 թվականի հունիսի 1-ի մարդահամարի տվյալներով՝ վերջին 70 տարվա ընթացքում Օբույի բնակչությունը կայուն աճում է։

## Քույր քաղաքներ

## Պատկերասրահ

Պատկեր:Obu culture communication library ac (3).jpg|Օբույի մշակութային-հաղորդակցային գրադարան
Պատկեր:Obu city hall-a.JPG|Օբու քաղաքի քաղաքապետարան
Պատկեր:Obu city gymnasium.JPG|Օբույի քաղաքային գիմնազիա
Պատկեր:Obu City Obu Elementary School ac.jpg|Տարրական դպրոց
Պատկեր:Obu City History Folk Museum ac (2).jpg|Թանգարան
Պատկեր:Aichi-obu-city.svg
Պատկեր:Kobe City Obu higashi elementary school.jpg|Տարրական դպրոց


## Տես նաև
*Ճապոնիայի քաղաքների ցանկ

## Ծանոթագրություններ

## Արտաքին հղումներ
* Официальный сайт 

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Միխայիլ Արենսկի

**Միխայիլ Արենսկի** (, ), թատրոնի խորհրդային դերասան, ՌԽՖՍՀ ժողովրդական արտիստ։

## Կենսագրություն
Միխայիլ Արենսկին (իսկական ազգանունը` Ագապով) ծնվել է 1895 թվականի մայիսի 27-ին։ Սովորել է Մոսկվայի Սոկոլնիկյան քաղաքային եռամյա ուսումնարանում, 1906 թվականից` Մոսկվայի 4-րդ պետական գիմնազիայում։ 1910 թվականին ընտանիքը տեղափոխվել է Նովոռոսիյսկ։ 1915 թվականին ընդունվել է Մոսկվայի պետական համալսարանի իրավագիտության ֆակուլտետ, բայց 1916 թվականին զորակոչվել է բանակ։

1922 թվականին անցել է Կիևի Վ. Լենինի անվան Երկրորդ թատրոնի դերասանների մրցույթը (այժմ` Լեսյա Ուկրաինկայի անվան ռուսական դրամայի ազգային ակադեմիական թատրոն)։ 1928-1935 թվականներին աշխատել է Նովոսիբիրսկի «Կարմիր ջահ» թատրոնում։

1936 թվականից խաղացել է Սամարայի Մ. Գորկու անվան դրամատիկական թատրոնում, խաղացել է խորհրդային և դասական դրամատուրգիայի ավելի քան 200 դեր։ Եղել է Կ. Սիմոնովի «Օտար ստվեր» պիեսի բեմադրության ռեժիսորը (բեմադրիչ` Մ. Գերշտ), նկարահանվել է Կույբիշևի հեռուստատեսային ստուդիայի կողմից նկարահանված «Մաշված շինելով ծերունին» ֆիլմում։ 1942-1948 թվականներին ղեկավարել է Ձերժինսկու անվան ակումբի սիրողական թատրոնը։ 1953 թվականից եղել է ԽՄԿԿ անդամ։

Մահացել է 1980 թվականի մայիսի 15-ին։

## Պարգևներ և մրցանակներ
* ՌԽՍՖՀ վաստակավոր արտիստ (դեկտեմբերի 24, 1951 թվական)
* ՌԽՖՍՀ ժողովրդական արտիստ (նոյեմբերի 23, 1957 թվական)

## Աշխատանքներ թատրոնում
##### Դերասան
* «Կրեչինսկու հարսանիքը» (Ա. Սուխովո-Կոբիլին)` Կրեչինսկի
* «Անօժիտը» (Ա. Օստրովսկի)` Կնուրով
* «Դոն Կարլոս» (Ֆ. Շիլլեր)` Ֆիլիպ թագավոր
* «Արքա Լիր» (Ու. Շեքսպիր)` Լիր արքա
* «Հյուրանոցի տիրուհին» (Կ. Գոլդոնի)` ասպետ
* «Ռուսական հարցը» (Կոնստանտին Սիմոնով)` Մակֆերսեն
* «Անձնական գործը» (Ա. Շտեյն)` Չեռնոգուբով
* «Պորտ Արթուր» (Ստեփանով և Պոպով)` Մակարով
* «Արևի երեխաները» (Մ. Գորկի)` Չեպուրնոյ
* «Քաղքենիներ» (Մ. Գորկի)` Տետերև
* «Վերջինները» (Մ. Գորկի)` Իվան Կոլոմիյցև
* «Ռևիզոր» (Ն. Գոգոլ)` քաղաքապետ
* «Թևերը» (Ա. Կորնեյչուկ)` Դրեմլյուգա
* «Երրորդ հերոսականը» (Ն. Պոգոդին)` Գվոզդիլին

##### Ռեժիսոր
* «Ուրիշի ստվերը» (Կ. Սիմոնով, բեմադրող` Մ. Գերշտ)

## Ֆիլմագրություն
* 1964 թվական` «Մաշված շինելով ծերունին», Պյոտր Գավրիլով, թագավորական բանակի պաշտոնաթող գնդապետ (կարճամետրաժ)

## Ծանոթագրություններ

## Գրականություն
* Театральная энциклопедия. Том 1/Глав. ред. С.С. Мокульский - М.: Советская энциклопедия, 1961. - 1214 стб. с илл., 12 л. илл:

## Արտաքին հղումներ
* 
* 
* 

Կատեգորիա:20-րդ դարի դերասաններ
Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Թատրոնի դերասաններ
Կատեգորիա:ԽՄԿԿ անդամներ
Կատեգորիա:Խորհրդային դերասաններ
Տիհոմիր Օրեշկովիչ

**Տիհոմիր Օրեշկովիչ** (, ), խորվաթ դեղագործական արդյունաբերության մենեջեր և քաղաքական գործիչ, 2016 թվականի հունվարի 22-ից հոկտեմբերի 19-ը եղել է  Խորվաթիայի վարչապետը։

## Կենսագրություն
Կրթություն է ստացել քիմիայի բնագավառում՝ 1989 թվականին Կանադայում ավարտելով Մաքմասթերի համալսարանը։ 1991 թվականին ստացել է գործարար վարչարարության մագիստրոսի աստիճան։ 1992 թվականից մասնագիտորեն կապված է դեղագործական արդյունաբերության հետ։ Աշխատել է Eli Lilly and Company-ում (Կանադա), զբաղվելով ֆինանսներով և միջազգային շփումներով, այնուհետև եկել է պետական կառավարման մարմինների հետ հարաբերությունների և տնտեսական հարցերի պատասխանատու տնօրենի պաշտոնին։ Ավելի ուշ աշխատել է որպես փոխնախագահ Novopharm զարգացման և ֆինանսական տնօրեն։ 2009 թվականին նա միացել է Խորվաթիայի PLIVA կորպորացիայի, որպես տարածաշրջանային ֆինանսների տնօրեն և ապա գլխավոր գործադիր տնօրեն։ Հետագայում աշխատել է հարակից կազմակերպչական ընկերության Teva դեղագործական արդյունաբերությունում

2015 թվականի դեկտեմբերի 23-ին «խորվաթական Ժողովրդավարական համագործակցություն» և «անկախ ցուցակների կամուրջ» կուսակցությունների առաջնորդներն առաջարկել են Տիհոմիր Օրեշկովիչին՝ որպես այդ կուսակցությունների թեկնածու, որոնք խորհրդարանական մեծամասնություն են կազմում Խորվաթիայի վարչապետի պաշտոնում։ Նույն օրը Կոլինդա Գրաբար Կիտարովիչը նրան նշանակել է այդ պաշտոնում՝ հանձնարարելով նոր կառավարության ձևավորումը։ Կառավարության կազմի որոշումը տևել է գրեթե մեկ ամիս։ 2016 թվականի հունվարի 22-ին խորվաթ սաբորը քվեարկել է իր կառավարությանը վստահության քվե հայտնելու օգտին՝ 83 պատգամավոր կողմ, 61-ը՝ դեմ, 5-ը ձեռնպահ է մնացել։

## Ընտանիք
Ամուսնացել է Սանյա Դույմովիչ-Օրեշկովիչի հետ, ունի երկու դուստր և երկու որդի։

## Ծանոթագրություններ

Կատեգորիա:Խորվաթ պետական գործիչներ
Nmap

**Nmap (Network Mapper)**, անվճար, բաց կոդով ծրագիր, որը նախատեսված է ցանցերի սկանավորման համար։ Ստեղծվել է Ջորդան Լյոնի կողմից։ Nmap օգտագործվում է համակարգչի ցանցում հոսթերի և սերվերների հայտնաբերման համար։ Սա կատարվու է փաթեթների ուղարկմամբ և դրանց պատասխանները անալիզի ենթարկելով։

Nmap-ը տրամադրում է մի շարք հնարավորություններ համակարգչի ցանցի անալիզի համար, այդ թվում՝ հոսթերի և սեվիսների հայտնաբերում և այլն։ Այս հանարավորությունները հասանելի է դառնում սկրիպների միջոցով, որոնք ունակ են կատարել սերվիսների, խոցելիության հայտնաբերում և այն։ Nmap ունակ է աշխատել այն ժամանակ, երբ ցանցը ծանրաբեռնված է կամ կա ցանցի որոշակի դադարներ։

Nmap-ը սկսել է գործել որպես ծրագիր նախատեսված Linux-ի համար, սակայն հետագայում թողարկվեց ծրագրի տարբերակները Windows, macOS, և BSD-ի համար։ Սա շատ հայտնի է Linux-ի համար, որին հաջորդում է Windows։

## Պատմություն
Nmap առաջին անգամ հրապարկվել է 1997 թվականի սեպտեմբեր ամսին։ Հոդվածը տեղադրվել է Phrack ամսագրում։ Հոդվածում ներառված էր նաև ծրագրի ներքին կոդը։

## Յուրահատկություններ
Nmap-ը ունակ է․ 
* Հոսթերի հայտնավերում — Այն կարող է հայտնաբերել ցանցում գտնվող հոսթերը։ 
* Պորտերի որոնում — Այն կարող է ցուցադրել բոլոր բաց պորտերը։ 
* Տարբերակի հայտնաբերում — Ցուցադրում է ցանցին հեռակա միացված սարքերում օգտագործվող ծրագրի անունը և տարբերակը։ 
* ՕՀ-ի հայտնաբերում — Տրանադրում է ցանցին միացված սարքերի օպերացիոն համակարգերը։ 
* Սկրիպտային փոխգոծությունը թիրախի հետ — օգտագործելով Nmap Scripting Engine և Lua ծրագրավորման լեզուն։

Nmap-ը ունակ է տեղեկություն տրամադրել թիրախի մասին, ներառյալ DNS-ի անունը, սարքի տեսակը և MAC հասցեն։

## Օգտագործողի համար նախատեսված միջերես
NmapFE-ը Kanchan-ի կողմից գրված, համարվում է Nmap-ի պաշտոնական GUI-ին, որը նախատեսված է Nmap-ի 2․2 տարբերակից մինչև 4․22-ը։ Nmap 4.50-ի համար, NmapFE-ին փոխարինելու եկավ Zenmap, նոր պաշտոնական օգտատիրոջ միջերես ստեղծված UMIT-ի հիման վրա, և մշակվել է Ադրիանո Մոնտերիո Մարքեզի կողմից։


Image:Zenmap.png|
Image:Nmapfe screenshot.png|
Image:Xnmap.png|


## Ծանոթագրություններ

Կատեգորիա:C++-ով գրված ազատ ծրագրային ապահովումներ
Կատեգորիա:C++-ով գրված ծրագրեր
Կատեգորիա:C-ով գրված ծրագրաշարեր
Կատեգորիա:UNIX ծրագրային ապահովում
Կատեգորիա:Ազատ ծրագրային ապահովում
Կատեգորիա:Ինֆորմատիկա
Կատեգորիա:Լինուքսի ծրագրային ապահովում
Կատեգորիա:Համակարգչային ցանցեր
Կատեգորիա:Վինդոուզի ծրագրային ապահովում
Կատեգորիա:Տեղեկատվական անվտանգություն
Ֆրենսիս Ալեքսանդր

**Ֆրենսիս Ալեքսանդր** (, ), ամերիկացի նկարիչ-դիմանկարիչ։

## Կենսագրություն
Ծնվել է 1800 թվականի փետրվարի 3-ին։ Դաստիարակել են տանը, որտեղ ինքնուրույն սկսել է ուսումնասիրել գույների օգտագործումը։

1820 թվականին մեկնել է Նյու Յորք, որտեղ սովորել է նկարչություն Ալեքսանդր Ռոբերտսոնի մոտ, 1831 և 1832 թվականների ձմռան ամիսներն անցկացրել է  Հռոմում։

Վերադարձել է Ամերիկայի Միացյալ Նահանգներ,  մոտ տաս տարի ապրել  Մասաչուսեթս նահանգի Բոստոն քաղաքում, որտեղ հասել է  հաջողությունների։ 1839 թվականին  ընտրվել է Դիզայնի ազգային ակադեմիայի պատվավոր անդամ։

Նրա դուստրը՝ Ֆրանչեսկա Ալեքսանդրը եղել է ճանաչված պատկերազարդող, հեղինակ և թարգմանիչ։

Մահացել է 1880 թվականի մարտի 27-ին Ֆլորենցիայում, հուղարկավորվել է Ֆլորենցիայի «Cimitero degli Allori» գերեզմանատանը։ Այդ գերեզմանատանն են ամփոփված նաև իր կնոջ ու դստեր աճյունները։

## Աշխատանքներ
Նկարչի լավագույն գործերից մեկը տիկին Ֆլեթչեր Ուեբսերի դիմանկարն է,  որը նախկինում գտնվում էր Բոստոնի  Գեղարվեստի թանգարանում, իսկ հետագայում այն վերադարձվել է իր ընտանիքի հետնորդներին։


File:Francis Alexander - Daniel Webster - Google Art Project.jpg|Դենիել Ուեբստեր
File:Francis Alexander - Martin Van Buren - Google Art Project.jpg|Մարտին Վան Բյուրեն
File:Thomas Melvill by Francis Alexander Old State House Museum, Boston, MA - IMG 6766.JPG|Թոմաս Մելբիլլ
File:Francis Alexander - Charles Dickens 1842.jpeg|Չարլզ Դիքենս


## Ծանոթագրություններ

## Արտաքին հղումներ
* Alexander, Francis
* Francis Alexander
* Francis Alexander
* Александер, Фрэнсис — «Ральф Уилок на ферме»

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի դիմանկարիչներ
Կատեգորիա:Ամերիկացի նկարիչներ
Յոսիպ Ռաչիչ

**Յոսիպ Ռաչիչ** (, ), խորվաթ իմպրեսիոնիստ նկարիչ, գրաֆիկ։ Խորվաթական ժամանակակից գեղանկարչության ականավոր ներկայացուցիչներից է։

## Կենսագրություն
200 px|left|thumb|''Մայրը և երեխան'' (), 1908
Ծնվել է 1885 թվականի մարտի 22-ին Զագրեբի մերձակայքում։

1892-1896 թվականներին սովորել է Զագրեբի արական դպրոցում (ներկայումս՝ ): Այստեղ նրան նկարչություն է դասավանդել Օտոն Իվեկովիչը։ 1896-1900 թվականներին սովորել է Զագրեբի թագավորական բարձրագույն դպրոցում (ներկայումս այստեղ տեղակայված է Միմարի թանգարանը)։

1900-1903 թվականներին Յոսիպը փորագրություն է սովորել Վլադիմիր Ռոզանկովսկու (Vladimir Rožankowsky) մոտ, ով փայտագործ վարպետ էր և արհեստանոց ուներ Զագրեբում։ 1904 թվականին Ռաչիչը մեկնել է Մյունխեն, որպեսզի իր ուսումնառությունը շարունակի Անտոն Աժբեի դպրոցում։ Վերջինս բացահայտել է Յոսիպի նկարական տաղանդը և առաջարկել իր մոտ աշխատել։ 1905 թվականին Յոսիպը որոշ ժամանակ աշխատել է Բեռլինի *Deutsches Verlag R. Bong und Comp* գերմանական ընկերության փորագրական վարպետանոցում և նույն թվականին էլ ընդունվել Մյունխենի գեղարվեստի ակադեմիա, որտեղ սովորել է երեք տարի՝ 1905-1908 թվականներին։ Այդ ժամանակ Մյունխենը եվրոպական գեղանկարչական դպրոցի՝ ռեալիզմի, պոստիմպրեսիոնիզմի, սիմվոլիզմի ու մոդեռնի կենտրոն էր։ Այստեղ նրա ուսուցիչներն են եղել Հյուգո ֆոն Հաբերմանը, Յոհան Հերտերիխը, Լյուդվիգ Հերտերիխը։

Յոսիպ Ռաչիչը Միրոսլավ Կրալևիչի, Վլադիմիր Բեկիչի ու Օսկար Հերմանի հետ նկարիչների հանրահայտ խորվաթական դպրոցի () անդամ է եղել, որը Խորվաթիայում հայտնի է *Մյունխենյան խմբակ* () կամ *Մյունխենյան քառյակ* () անվանումներով։ 1908 թվականին Ռաչիչը տեղափոխվել է Փարիզ, որտեղ նկարներ է կրկնօրինակել Լուվրում և ստեղծել սեփական նկարներ, որոնցում պատկերված են այգիներ, գետեր, սրճարաններ, ինչպես նաև դիմանկարներ։

Մահացել է 1908 թվականի հունիսի 19-ին փարիզյան հյուրանոցներից մեկում հրազենային վիրավորումից։ Ինքնասպանության պատճառը մինչ օրս մնում է անհայտ։ Յոսիպ Ռաչիչի ստեղծագործությունները ներկայացված են Զագրեբի Ժամանակակից արվեստի թանգարանի հավաքածուում։ Նկարչի աշխատանքների հետահայաց ցուցադրություն է կազմակերպվել 2008-2009 թվականներին՝ նվիրված նկարչի մահվան 100-ամյակին։

## Ծանոթագրություններ

## Արտաքին հղումներ
* Otvorena retrospektiva Josipa Račića 
* Josip Racic: RETROSPECTIVE  

Կատեգորիա:Ինքնասպան նկարիչներ
Կատեգորիա:Ինքնասպաններ
Կատեգորիա:Խորվաթ նկարիչներ
Կատեգորիա:Մյունխենի գեղարվեստի ակադեմիայի շրջանավարտներ
Իվան Տիշով

**Իվան Տիշով** (, ), խորվաթ նկարիչ, գրաֆիկ, Վիեննական սեցեսսիոնիզմ շարժման ներկայացուցիչ։

## Կյանք և ստեղծագործություն
Իվան Տիշովը ծնվել է 1870 թվականի փետրվարի 8-ին Վիշկովցիում։ Նախնական կրթությունը ստացել է հարազատ գյուղի դպրոցում, որը գտնվում է ներկայիս Խորվաթիայի հյուսիս-արևելքում, իսկ այն ժամանակ մտել է Ավստրո-Հունգարիայի կազմում։ Այնուհետև գեղանկարչություն է սովորել Զագրեբի և Վիեննայի գեղարվեստի դպրոցներում, ինչպես նաև Մյունխենի գեղարվեստի ակադեմիայում։ 1895 թվականից Իվան Տիշովը դասավանդել է Զագրեբի գեղարվեստի ակադեմիայում և մինչև իր մահն այնտեղ զբաղեցրել պրոֆեսորի պաշտոն։ Նրա հայտնի աշակերտներից է եղել Մարինո Տարտալյան։

1913-1914 թվականներին նա վերապատրաստվել է Փարիզի Ժյուլիանի ակադեմիայում։ Կյանքի օրոք նրա ստեղծագործությունները ցուցադրվել են Զագրեբում, Վիեննայում և Բուդապեշտում։

Դեռևս Վիեննայում սովորելու տարիներին Իվան Տիշովը այլաբանական բնույթով մոնումենտալ չորս որմնանկար է ստեղծել Զագրեբի Ոսկե սրահի համար՝ *Ավանդույթներ*, *Աստվածաբանություն*, *Արվեստ* և *Գիտություն*։ *Արվեստ* որմնանկարը, որ պատկերում է երաժշտությունը, Բուդապեշտում կայացած Հազարամյակի ցուցահանդեսին արժանացել է բրոնզե մեդալի։

Իվան Տիշովն իր ստեղծագործությունները նկարել է մոդեռն ոճով։ Նա բազմաթիվ դիմանկարների հեղինակ է, այդ թվում՝ ինքնադիմանկարների։ Ստեղծել է նաև բնապատկերներ՝ հիմնականում ներկայացնելով հարազատ Սլավոնիայի բնությունը։ Դրանք նրա լավագույն ստեղծագործություններից են։ Ավելի ուշ շրջանում նկարիչն ընտրել է բանահյուսական ու դիցաբանական թեմաներ, զբաղվել է նաև եկեղեցական գեղանկարչությամբ (Բելովար, Կրիժևցի)։ Կաթոլիկ եկեղեցիների համար նկարել է խորանային կտավներ, իսկ ուղղափառ ու հունակաթոլիկ եկեղեցիների համար՝ սրբապատկերներ։ Իվան Տիշովի վրձնին են պատկանում Զագրեբի համալսարանական գրադարանի և Զագրեբի քաղաքային թատրոնի որմնանկարները։

Նրա աշխատանքների հետահայաց ցուցադրություն է կազմակերպվել 1988 և 2005 թվականներին Օսյեկի գեղարվեստական թանգարանում։

## Պատկերասրահ

Պատկեր:Bogoštovlje Ivan Tišov.JPG|*Ավանդույթներ*, Զագրեբի պատմության ինստիտուտի որմնանկարներից


## Ծանոթագրություններ

## Արտաքին հղումներ
* Իվան Տիշով

Կատեգորիա:Խորվաթ նկարիչներ
Nikto

**Nikto**, վեբ սկաներ, որը փնտրում է վեբ սերվերներում հանդիպող ամենից հաճախ հանդիպող խոցելիությունները, որոնք հիմնականում առաջանում է մարդու կողմից։ Այն որոնում է վեբ սերվերում գտնվող վտանգավոր ֆայլերը և օգտագործվող սցենարները, անդմինիստրացիաի կողմից օգտագործվող տվյալների բազան և նրանում առկա ծրագրային ապահովումները։

Nikto-ն բաց կոդով վեբ սկաներ է, սակայն որոշ ֆայլեր, որոնք նա օգտագործում է աշխատանքի համար, չեն պատկանում այդ տիպին։

## Ֆունկցիաներ
* Պլագինների ապահովում։ 
* IDS-ի անցում (Intrusion Detection System — Ներխուժման հայտնաբերման համակարգ)։ 
* Կատարում է պրոտոկոլների ստուգում —  HTTP, HTTPS
* Ոչ ստանդարը պորտերի որոնում 
*SSL-ի աջակցում
* Պրոքսի սերվերի աջակցում
* Ստուգման սխեմաների ինքնաբերաբար թարմացում։

## Նվաճումներ և մրցանակներ
Nikto-ը Security-Database-ի կողմից կազմակերպված "Best IT Security Tools for 2009" մրցույթում, ստացել է նոմինացիա, որպես բաց ներքին կոդով ծրագիր, որը նախատեսված է ծրագրերի սկանավորման համար։

## Հետաքրքիր փաստեր
Ծրագրի համար Nikto անունը վերցվել է «Օր, երբ երկիրը կանգ առավ» ֆիլմից։

## Ծանոթագրություններ

## Արտաքին հղումներ
*Պաշտոնական կայք
*Nikto-ը GitHub-ում
*Nikto-ի տարբերակ OS X-ի համար

Կատեգորիա:2001 ծրագրային ապահովում
Նիկոլայ Իրկաև

**Նիկոլայ Լազարևիչ Իրկաև** (կեղծանունը՝ **Նիկուլ Էրկայ**, , ), մորդվացի խորհրդային բանաստեղծ, արձակագիր, դրամատուրգ, թարգմանիչ։

## Կենսագրություն
Ծնվել է Պենզենի նահանգի Սարանսկի շրջանի Կուրիլովո գյուղում (այժմ՝ Մորդովիայի Ռոմոդանովսկի շրջան), էրզիացի գեղջուկի ընտանիքում։

1927 թվականին ավարտել է Պենզենի կուսակցական դպրոցը, իսկ 1930 թվականին՝ Լրագրության համամիութենական կոմունիստական ինստիտուտը։ 1933 թվականին աշխատել է մորդովական մշակույթի գիտահետազոտական ինստիտուտում։

Գրական գործունեությունն սկսել է 1920-ական թվականների վերջին։ Առաջին բանաստեղծական ժողովածուն՝ «Модась окстомсь» («Հողը թարմացել է»), լույս է տեսել 1932 թվականին Սարանսկում, ապա հրատարակվել է ակնարկների և պատմվածքների «Корёнтнэ наксадсть» («Արմատները փտել են») ժողովածուն։

## Ծանոթագրություններ

## Գրականություն
* 

## Արտաքին հղումներ
* Репродукция портрета Н. Эркая (художник В. Д. Илюхин) на сайте Мордовского республиканского музея изобразительных искусств имени С. Д. Эрьзи.

Կատեգորիա:Բանաստեղծներ այբբենական կարգով
Կատեգորիա:Երկրորդ համաշխարհային պատերազմի մասնակիցներ
Կատեգորիա:Էրզիացի բանաստեղծներ
Կատեգորիա:Էրզիացի գրողներ
Կատեգորիա:Էրզիացի դրամատուրգներ
Կատեգորիա:Էրզիացի թարգմանիչներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԽ պատգամավորներ
Կատեգորիա:ԽՍՀՄ քաղաքական գործիչներ
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային դրամատուրգներ
Կատեգորիա:Խորհրդային թարգմանիչներ
Կատեգորիա:Մանկագիրներ
Գամբո (ուտեստ)

**Գումբո** կամ **Գամբո** (), ամերիկյան խոհանոցի ուտեստ՝ տարածված Լուիզիանա նահանգում։ Ուտեստը համեմունքներով թանձր ապուր է, որի խտությունը նման է ռագուին։ Ուտեստը համարվում է քաջունովների խոհանոցի ժառանգությունը, ովքեր 18-րդ դարում Կանադա արտագաղթած ֆրանսիացիներն են։ Նոր աշխարհի ուտեստների մեծ մասը հայտնվել է աֆրիկացի ստրուկների շնորհիվ, ովքեր իրենց հետ բերել էին ապուրի գլխավոր բաղադրիչը՝ բամիան։ Իրականում բույսի մեկ այլ անվանումից էլ (գոմբո) ուտեստը ստացել է ներկայիս անվանումը։ Այն երկրներում, որտեղ դժվար է ստանալ բամիա, այն փոխարինում են նեխուրի ցողունով։ Գամբոյի կազմի մեջ են մտնում բանջարեղեն՝ լոլիկ, սոխ, քաղցր պղպեղ, միս, հավի միս, երշիկ, խոզապուխտ կամ ծովամթերք (ծովախեցգետին, ոստրե)։

Ուտեստը թանձրացնում են ռու սոուսով, որը պատրաստվում է ալյուրից և կարագից (ալյուրը տապակում են կարագի մեջ մինչև այն ստանա վառ-աղյուսի գույն), ինչի շնորհիվ էլ ապուրը ստանում է իր թանձրությունը, ինչպես նաև համեմում են կրեոլյան համեմունքներով։ Սովորաբար ուտեստը մատուցվում է խաշած բրձնի հետ։

## Պատկերասրահ

Պատկեր:Gumbo.jpg
Պատկեր:Gumbo.JPG
Պատկեր:Crawfish gumbo.jpg
Պատկեր:Cajun seafood gumbo.jpg
Պատկեր:Seafood Creole Gumbo.jpg
Պատկեր:Zherbes.jpg


## Ծանոթագրություններ


Կատեգորիա:Ամերիկյան խոհանոց
Կատեգորիա:Ապուրներ
Կատեգորիա:Բրնձով ուտեստներ
Կատեգորիա:Մսով ուտեստներ
Կատեգորիա:Սուրբծննդյան խոհանոց
Կլարա Յոհանսոն

**Կլարա Էլիզաբետ Յոհանսոն** (, ), շվեդ գրաքննադատ, էսսեիստ, հասարակական գործիչ։ Սկզբում գրել է ամսագրերի և թերթերի համար, նախքան իր գործընկերոջ հետ հինգ տարի շարունակ Ֆրեդրիկա Բրեմերի նամակագրությունը համակարգելը։

## Կենսագրություն
Կլարա Յոհանսոնը ծնվել է 1875 թվականին, Հալմստադում` գլխարկ կարող և մորթեգործ վարպետ Ալեքսանդր Յոհանսոնի () և Աննա Քրիստինա Յոհանսոնի () ընտանիքում։ Կլարան դարձել է Հալմստադից առաջին կինը, ով հանձնել է ավագ միջնակարգ դպրոցի ավարտական քննությունները (1894)։ Ուսումը շարունակել է Ուփսալայի համալսարանում և 1897 թվականին ստացել հումանիտար գիտությունների մագիստրոսի կոչում։ Այնուհետև տեղափոխվել է Ստոկհոլմ, որտեղ նշանակվել  է *Dagny* ամսագրի խմբագրի տեղակալի պաշտոնում, որը հիմնադրվել էր Ֆրեդերիկ Բրեմերի ասոցիացիայի (, *FBF*) կողմից։ 1901 թվականին տեղափոխվել է *Stockholms Dagblad* հրատարակություն, որտեղ զբաղվել է գրաքննադատությամբ և հրապարակել զավեշտական պատմություններ Հեկ Լեբեր կեղծանունով։ Յոհանսոնը թերթի համար գրել է մինչև 1912 թվականը։ Ժամանակակիցները Կլարային բնութագրում են որպես «Շվեդիայի առավել պերճախոս քննադատ, որն ունի բարձր գեղագիտական զգայունություն»։

1907 թվականին Յոհանսոնը հրատարակել է իր սեփական «Ներքին աշխարհ» () գիրքը, որը ստացել էր հակասական արձագանքներ։ 1915-1920 թվականներին նա իր գործընկեր Էլլեն Կլեմանի հետ միասին հրատարակել է Ֆրեդրիկ Բրեմերի նամակները չորս հատորով։ 1924 թվականին Յոհանսոնը և Կլեմանը ծանոթացել են մեկ այլ զույգի՝ քանդակագործ Սիգրիդ Ֆրիդմանի և իր գործընկեր Ռագնհիլդ Բարկմանի հետ։ Չորս կանայք ընկերներ են դարձել և հաճախ ամառն անցկացրել միասին։ Յոհանսոնը հետագայում գիրք է գրել Ֆրիդմանի մասին։ Կլարային են վերագրում նաև Շվեդիայում ամերիկյան գրականության առաջխաղացումը, շվեդական մամուլում  1916 թվականին հրատարակված Յոհանսոնի օրագրի գրառումները ամերիկացի բանաստեղծուհի Էմիլի Դիքինսոնի մասին։ Կլարան թարգմանել է նաև մի քանի այլ հեղինակների, այդ թվում՝ Անրի-Ֆրեդերիկ Ամիելին  և Ռոզա Մայռեդերին։

Իր լրագրողական գործունեության ընթացքում Յոհանսոնը հրատարակել է ստեղծագործությունների մի քանի ժողովածու, որոնք հիմնականում վերաբերել են գրականությանը։ 1948 թվականին՝ նրա մահից հետո, Նիլս Աֆզելիուսը հրատարակել է Յոհանսոնի ստեղծագործությունների երեք ժողովածու։

## Ծանոթագրություններ

Կատեգորիա:Շվեդ գրաքննադատներ
Կատեգորիա:Շվեդ լրագրողներ
Կատեգորիա:Շվեդ թարգմանիչներ
Կատեգորիա:Շվեդ կին գրողներ
Կատեգորիա:Ուփսալայի համալսարանի շրջանավարտներ
Կատեգորիա:Հասարակական գործիչներ
Լիմոս

**Լիմոս** կամ **Լիմուս** (՝ «սով»), հին հունական դիցաբանության մեջ քաղցի և սովամահության անձնավորումը, աստվածուհի։ Հռոմեական կրոնում Լիմոսը նույնացվել է **Ֆամես** աստվածուհու հետ ()։ Նա հակադրվում էր Դեմետրային՝ բերքի և բարեբերության աստվածուհուն, և ինչպես գրել է Պուբլիուս Օվիդիուս Նասոն՝ Լիմոսը երբեք չէր կարող հանդիպել նրան և Պլուտոսին՝ հարստության, առատ բերքի աստծուն։ Լիմոսի պաշտամունքը հաստատված չի եղել։

## Հիշատակում
Լիմոսն առաջին անգամ հիշատակվել է Հեսիոդոսի «Թեոգոնիայում» (227) որպես երկպառակության աստվածուհի Էրիսի դուստր, ինչպես նաև ևս 13 մարդկային դժբախտությունների (Ատե՝ «փլուզում», Դիսնոմիա՝ «անիշխանություն», Լեթա՝ «մոռացություն» և ուրիշներ) քույրը։

Հիշատակվում է Պուբլիուս Օվիդիուս Նասոյի «Կերպարանափոխություններ» պոեմում։ Վերգիլիոսի «Էնեականում» (VI, 276) իր մի քանի քույրերի հետ կանգնած է Հադեսի թագավորության մուտքի մոտ։ Լուցիուս Աննեուս Սենեկան հիշատակել է Լիմոսին «Մոլեգին Հերկուլեսը» ողբերգությունում (686)։

## Ծանոթագրություններ

## Արտաքին հղումներ
* Limos Theoi Project կայքում 

Կատեգորիա:Զևսի զավակներ
Կատեգորիա:Հին հունական աստվածներ
Perfume (երգ)

**Perfume,** ամերիկացի երգչուհի Բրիթնի Սփիրսի *[[Britney Jean]]* 8-րդ ստուդիական ալբոմի երկրորդ սինգլն է, որը թողարկվել է 2013 թվականի նոյեմբերի 4-ին։ Երգի հեղինակները Բրիթնի Սփիրսը և Սիան են։

## Ստեղծման պատմություն
*Good Morning America* և *Britney: Piece of Me* շոուի ժամանակ Սփիրսը հայտարարել է, որ նոր ալբոմի երգերից իր ամենասիրած երգը «Perfume»-ն է։ Երգը պատմում է, որ ընկերոջ նախկին ընկերուհին զգում է նրա օծանելիքի բույրը։ Երկրորդ սինգլի ընտրության ժամանակ Սփիրսը, իր թիմը և RCA Records-ի նախագահը դիտել են ամենալավ երգերը և ընտրել են «Perfume»-ն՝ գովաբանելով Սփիրսի վոկալային տվյալները։

## Կոմպոզիցիա
Այս սինգլում, ինչպես և նախորդում՝ «Work Bitch», օգտագործվել է էլեկտրոփոփ ժանրը։
մինի

## Տեսահոլովակ
Ի տարբերություն «Work Bitch» երգի տեսահոլովակի՝ այս երգում կա սյուժե։ Սյուժեում տեսնում ենք սիրային եռանկյունի՝ Բրիթնին անց է կացնում ժամանակը ընկերոջ հետ, ով գաղտնի հանդիպում է իր նախկին ընկերուհու հետ։ Եվ նա ցանկանում է, որ այդ աղջիկը որսա իր օծանելիքի բույրը։ Տեսահոլովակի պրեմիերան կայացել է 2013 թվականի դեկտեմբերի 10-ին Յություբում։

## Քնադատների կարծիքներ
Քննադատների կողմից կոմպոզիցիան ստացել է դրական կարծիքներ, Սփիրսին գովաբանել են՝ լավ վոկալային տվյալների և երգի երաժշտության համար։

## Կոմպոզիցիաների ցանկ
* **Digital download**

# «Perfume» — 3:59

## Հիթ-շքերթներ
«Perfume»-ն չի ունեցել կոմերցին հաջողություններ։ Համապատասխանաբար դա ազդել է հիթ-շքերթի տեղի վրա։ Երգը չի ընդգրկվել բրիտանական հիթ-շքերթում, իսկ ամերիկյան Billboard Hot 100-ում  զբաղեցրել է պիկ դիրք՝ #76-ը։

## Ծանոթագրություններ

Կատեգորիա:2013 երգեր
Կատեգորիա:Բրիթնի Սփիրսի ալբոմներ
Կատեգորիա:Բրիթնի Սփիրսի երգեր
Կատեգորիա:Սինգլներ այբբենական կարգով
Մակընթացություն (նկար)

**Մակընթացություն**, Վարդան Մախոխյանի նկարներից, որտեղ պատկերված է ծովի խռովահույզ, ալեկոծ վիճակը։ Մակընթացությունը հաստատում է, որ նկարչի ոչ բոլոր բնապատկերներում է տեղանքն ընտրովի։

## Նկարագրություն
Պատկերված է ուշադրություն չգրավող ծովափը` մուգ կանաչ բուսականությամբ ծածկված իր միօրինակությամբ, որտեղ 
ուշադրություն գրավողը միայն հեռվում երևացող գյուղական տնակի կարմիր կտուրն է և ափի երկու նավակները։ Մախոխյանը ստեղծել է բանաստեղծական տրանադրությամբ գեղանկարչորեն գեղեցիկ բնապատկեր։ Այդ դերը կատարում են բաց կապտամանուշակավուն ամպերով երկինքը, որի կոլորիտը բավականաչափ ակտիվ է հնչում պղտոր, կանաչ ծովափի ընկերակցությամբ, իսկ երկնքից ծովի վրա տարածված կարմրավուն ցոլքերը` հակադրված դեպի ափը մակընթացող ալիքների երկնագույն շեղջերին, ստեղծել 
են գուներանգներով ճոխ, տեսողությունը գգվող գեղեցիկ երևույթ, մակընթացության պատրանք` մարդու մեջ առաջ բերելով ծովի տարերքի հետ կապված բազմատեսակ մտորումներ
։

## Ծանոթագրություններ

Կատեգորիա:Նկարներ այբբենական կարգով
Կատեգորիա:Հայկական նկարչություն
Կատեգորիա:Վարդան Մախոխյանի նկարներ
Մուսթաֆա Ազիզօղլու

**Մուսթաֆա Ազիզօղլու** (), օսմանյան քաղաքական գործիչ, Մալաթիայի քաղաքագլուխ։

## Կենսագրություն
Մուսթաֆա Ազիզօղլուն հայտնի է նրանով, որ չնայած Հայոց ցեղասպանության ժամանակ քաղաքագլուխ լինելով նա չկարողացավ կանխել Մալաթիայի հայերի բռնագաղթն ու զանգվածային սպանդը՝ նրան այդուհանդերձ հաջողվեց մի քանի հայերի թաքցնել իր տանը։ Դրա համար Ազիզօղլուին սպանել է որդին՝ «Իթթիհատ վե Թերաքքի» կուսակցության մոլեռանդ ու եռանդուն անդամը՝ «գյավուրների մասին հոգ տանելու» համար։

## Տես նաև
* Օսկար Շինդլեր
Հայերին փրկած թուրք այլ պաշտոնյաներ՝
* Հյուսեյին Նեսիմ, Լիջե քաղաքի քաղաքապետ։
* Ջելալ բեյ, Հալեպի և Կոնիայի կառավարի։
* Ֆայիք Ալի Օզանսոյ, Քյոթահիայի կառավարիչ։
* Հասան Մազհար, Անկարայի վալի (կառավարիչ)։
* Ռեշիտ փաշա, Քասթեմոնի կառավարիչ։
* Թահսին բեյ, Էրզրումի կառավարիչ։
* Ֆերիթ բեյ, Բասրայի կառավարիչ։
* Մեհմեդ Ջեմալ բեյ, Յոզղատի շրջանային կառավարիչ
* Սաբիթ բեյ, Բաթմանի շրջանային կառավարիչ։

## Աղբյուրներ
* Մուսթաֆա Ազիզօղլու. 1915-ին նա հայերին թաքցրեց իր տանը և սպանվեց որդու ձեռքով
* MUSTAFA AĞA (AZIZOĞLU) 

## Ծանոթագրություններ

Կատեգորիա:Հայոց ցեղասպանության ժամանակ հայերին փրկածներ
Կատեգորիա:Մալաթիայի քաղաքապետներ
Կատեգորիա:Հայրասպանության զոհեր
Հիասքանչ Ռոզամունդ

**«Հիասքանչ Ռոզամունդ»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1861 թվականին։ Ներկայումս նկարը գտնվում է Քարդիֆի Ուելսի ազգային պատկերասրահի ու թանգարանի հավաքածուում։

## Տեղեկություն նկարի մասին
Նկարում պատկերված է Ռոզամունդ դե Քլիֆորդը՝ Անգլիայի թագավոր Հենրի II Պլանտագենետի սիրուհին, որին գեղեցկության համար անվանել են «Հիասքանչ Ռոզամունդ»։ Ռոզամունդը գտնվում է պատշգամբում, սպասում է թագավորի այցին։ Նրա ձեռքերի կարմիր թելը թագավորին պետք է տանի իր ննջարան։ Թելը հանդիսանում է միակ հղումը Ռոզամունդի պատմությանը, որը նկարագրվում է լեգենդներում։ Ճաղաշարը, որին կռթնել է հերոսուհին, զարդարված է թագով պսակված սրտերով, ինչը խորհրդանշում է նրա սիրեցյալ թագավորի կարգավիճակը։ Մազերի միջի վարդը հղում է հանդիսանում նրա անվանը։ Հերոսուհու հագուստը բավականին բաց է և մերկացնում է ուսերը, ինչը արձակած մազերի և դեմքի կարմրության հետ կազմում է վիկտորյական դարաշրջանի սիրուհու բնութագրական օրինակ՝ վայելչատես սեքսուալ կին։

Դանթե Գաբրիել Ռոսսետտին նկարի վրա աշխատել է 1861 թվականի կեսերին։ Հայտնի է, որ մարջանե ուլունքները, որոնք կրում է հերոսուհին, նկարիչը ժամանակավոր վերցրել է Էդվարդ Բյորն-Ջոնսի կին Ջորջիանայից։ Նրա մեկ այլ վզնոց հայտնվել էր «Bocca Baciata» նկարում։

Այս նկարի համար բնորդուհի է դարձել Ֆաննի Կորնֆորտը։ 1861 թվականի հուլիսի 11-ին իր նամակներից մեկում նկարիչը հայտնել է, որ ստեղծագործության վրա աշխատանքն ավարտել է։

## Ծանոթագրություններ

Կատեգորիա:1861 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Ֆիլիպ վան Արտևելդե

**Ֆիլիպ վան Արտևելդե** (; ), Յակոբ վան Արտևելդեի որդին, 1831-1832 թվականներին Գենտի կապիտան, 1832 թվականին՝ Ֆլանդրիայի ղեկավարը։ Մահացել է Ռոզենբեկի ճակատամարտում։

## Կենսագրություն
Նա Յակոբ վան Արտևելդեի կրտսեր որդին էր, անգլիացի Ֆիլիպա Գենեհաու թագուհու սանիկը։ Իր ծագման շնորհիվ և ի հիշատակ իր կնքամոր՝ Ֆիլիպ վան Արտևելդեն 1381 թվականին՝ Կոմս Լյուդովիկ II Ֆլանդրացու դեմ քաղաքական խռովությունն սկսվելուց 2 տարի անց, ընտրվել է Գենտի կոմիսար, հետո, Սպիտակ շապերոններ ապստամբության առաջնորդ Փիթեր վան դեն Բոսշի և ջուլհակների գիլդիայի աջակցությամբ՝ քաղաքի ղեկավար (1382 թվականի հունվարից՝ գերագույն)։
ձախից|մինի|250x250փքս|Բևերհոութսֆելդի ճակատամարտը (Կաղամախի դաշտերում), 1382 թվականի մայիսի 3, Ֆրուասարայի «Ժամանակագրություն» մանրանկարչությունից:
ձախից|մինի|250x250փքս|Ռոզենբեկի ճակատամարտ (1382)։ Մանրանկար Ֆրուասարայի «Ժամանակագրություն»-ից։<br />
Գենտցիների բանակի՝ 5 հազար զինվորի գլխավորությամբ, Արտևելդեն 1382 թվականի մայիսի 3-ին Բրյուգգեի մերձակայքում՝ Բևերհոութսֆելդի ճակատամարտում (Կաղամախի դաշտերում), ընդունել է Ֆլանդրիայի կոմսի 40 հազարանոց ասպետներին և հաղթանակ տարել։ Նա զավթեց Բրյուգգեն և իրեն ենթարկեց Ֆլանդրիայի մյուս այլ քաղաքներ։ Միայն Աուդենարդեի կայազորը հավատարիմ մնաց Ֆլանդրիայի կոմսին։ Արտևելդեն, իրեն կարգելով Ֆլանդրիայի նահանգապետ, մայիսի 9-ին պաշարեց քաղաքը։ Թողնելով պաշարումը՝ Արտևելդեն 40 հազարանոց բանակով դուրս եկավ ֆրանսիացի թագավոր Կառլ VI-ի դեմ, որը Լիս գետով անցել էր Կոմին և զավթել մի քանի ֆլամանդական քաղաքներ։ 1382 թվականի նոյեմբեր 27-ին Ռոզենբեկի ճակատամարտում ֆլամանդցիները ջախջախիչ պարտություն կրեցին։ Սպանվել է 26 հզ մարդ։ Ֆիլիպ վան Արտևելդեն մահացել է՝ զոհված մարտիկների մարմիններով խեղդված։ Մարտից հետո հայտնաբերվել է նրա դին, ներկայացվել Ֆրանսիայի թագավորին, ապա կախաղան բարձրացվել։ Արտևելդեի մահից հետո գենտցիների ղեկավարությամբ է զբաղվել Ֆրանց Ակերմանը։

Ֆիլիպ վան Արտևելդեն դարձել է Հենրի Թեյլորի (1834) ողբերգության գլխավոր հերոսը։

## Գրականություն
* David Nicholas, The Metamorphosis of a medieval city: Ghent in the Age of the Arteveldes, 1302-1390, Brill Archive, 1987, 369 pages.
* David Nicholas, The Van Arteveldes of Ghent: the varieties of vendetta and the hero in history, Brill Archive, 1988, 212 pages.
* Léon Vanderkindere, Le Siècle des Artevelde: études sur le civilisation morale & politique de la Flandre & du Brabant, A.-N. Lebègue, 1879, 444 pages.

## Ծանոթագրություններ

## Արտաքին հղումներ
* ''Encyclopedia Britannica'' (1911) entry for Philip Van Artevelde.
* Excerpt from Froissart's Chronicle describing Philip's rise to power .
* Excerpts from Taylor's "Philip Van Artevelde".

 
Կատեգորիա:Մարտում զոհվածներ
Կատեգորիա:Ֆլամանդացիներ
Սիսի Սփեյսեք

**Մերի Էլիզաբեթ «Սիսի» Սփեյսեք** (, ), ամերիկացի դերասանուհի և երգչուհի, որը «Հանքափորի աղջիկը» ֆիլմում լավագույն կանացի դերի համար արժանացել է «Օսկար» մրցանակի, որի համար ընդհանուր առմամբ առաջադրվել է վեց անգամ (1977, 1981, 1983, 1985, 1987, 2002):

## Կենսագրություն
Սիսի Սփեյսեքը ծնվել է 1949 թվականի դեկտեմբերի 25-ին Տեխաս նահանգում՝ չեխական ծագում ունեցող ընտանիքում։ Quitman High School դպրոցն ավարտելուց հետո պեպենոտ աղջիկը փորձել է հասնել հաջողության որպես երգչուհի։ Նա ելույթ է ունեցել Նյու Յորքի սրճարանում, հնչյունավորել է գովազդային տեսահոլովակներ և նույնիսկ Rainbo կեղծանվամբ թողարկել է Ջոն Լենոնի մասին սինգլ։

## Կարիերա
Լի Ստրասբերգի դերասանական դպրոց ընդունվելուց քիչ առաջ նա առաջնաելույթ է ունեցել Էնդի Ուորհոլի «Мусор» ֆիլմում։ Ավելի նշանակալից է եղել «Առաջնակարգ ապրանք» (1972 թվական) ֆիլմում կատարած ստրկուհու դերով։

Հաջողությունը եկել է Սիսի Սփեյսեքի մոտ 1976 թվականին, երբ խաղացել է «Քերրի» ֆիլմի գլխավոր դերում (ռեժիսոր՝ Բրայան դե Պալմա)։ Պաշտամունքային սարսափ ֆիլմը նկարահանվել է Սթիվեն Քինգի վեպի հիման վրա։ Այս դերի համար նա առաջին անգամ առաջադրվել է «Օսկար» մրցանակի, ինչպես նաև արժանացել է հատուկ հիշատակության Ավորիազի ֆանտաստիկ կինոյի 5-րդ միջազգային փառատոնում։

1970-1980-ական թվականների ընթացքում Սիսին շարունակել է ակտիվորեն նկարահանվել այնպիսի նշանավոր ռեժիսորների հետ, ինչպիսիք են Ռոբերտ Օլթմենը, Կոստա Գավրասը, Օլիվեր Սթոունը և Դեյվիդ Լինչը։ 1981 թվականին դերասանուհին «Հանքափորի աղջիկը» երաժշտական ֆիլմում կատարած քանթրի երգչուհի Լորետա Lինի դերի համար արժանացել է «Օսկար» և «Ոսկե գլոբուս» մրցանակների։ Բացի այդ, նկարահանվել է «Անհետ կորածը», «Գետը» և «Սրտի հանցագործություններ» ֆիլմերում։ Բոլոր երեք ֆիլմերի համար նա առաջադրվել է «Օսկար»-ի։

1990-ական թվականներին նրա մասնակցությամբ ֆիլմերը շատ ավելի քիչ էին, քանի որ դերասանուհին իրեն նվիրել էր դստեր դաստիարակությանը, որը գնացել է մոր հետքերով և դարձել դերասանուհի։ 2002 թվականին «Ննջասենյակում» հոգեբանական դրամայում ունեցած դերի համար Սփեյսեքը շահել է «Ոսկե գլոբուս» մրցանակը և վեցերորդ անգամ առաջադրվել «Օսկար»-ի։

## Անձնական կյանք
1974 թվականին Սփեյսեքը ամուսնացել է նկարիչ-բեմադրող Ջեք Ֆիսկի հետ, որի հետ ծանոթացել է «Վատ հողեր» ֆիլմի նկարահանման հարթակում։ Նրանք ունեն երկու դուստր՝ Սքայլեր Ֆիսկը (ծնվ. 1982 թվականի հուլիսի 8-ին) և Մեդիսոն Ֆիսկը (ծնվ. 1988 թվականի սեպտեմբերի 21-ին)։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Կանանց իրավունքների իրավապաշտպաններ
Կատեգորիա:Հոլիվուդյան փառքի ծառուղի
Սոկոտո (նահանգ)

**Սոկոտո** (), նահանգ Նիգերիայում։ Ըստ 2006 թվականի մարդահամարի տվյալների՝ բնակչության թիվը կազմում է 3 702 676 մարդ։ Վարչական կենտրոնը Սոկոտո քաղաքն է։

## Կլիմա
Նահանգը գտնվում է սավաննայի գոտում։ Այստեղ տարին ունի երկու եղանակ՝ չոր և անձրևոտ։ Չոր եղանակն սկսվում է հոկտեմբերից և տևում մինչև ապրիլ ամիսը (իսկ երբեմն էլ՝ մինչև հունիս ամիսը)։ Անձրևային եղանակն իր հերթին մայիսից տևում է մինչև սեպտեմբեր կամ հոկտեմբեր ամիսները։ Մեկ տարվա ընթացքում տեղումների ընդհանուր քանակը 500-ից 1300 մմ է։

## Պատմություն
19–րդ դարում Սոկոտոյի խալիֆայությունը տեղակայված է եղել ժամանակակից պետության տարածքում։ 1903 թվականին այդ տարածքը գրավվել է բրիտանական զորքերի կողմից՝ բարոն Ֆրեդերիկ Լուգարդի գլխավորությամբ։ Ձևավորվել է Հյուսիսային Նիգերիայի գավառը, որն ընդգրկել է Սոկոտոյի այժմյան նահանգի տարածքը։ 1967 թվականին՝ Նիգերիայի անկախացումից հետո, երկիրը բաժանվել է նահանգների։ 1976 թվականին տարածքային բարեփոխումների արդյունքում, Հյուսիսարևմտյան նահանգը բաժանվել է երկու՝ Սոկոտո և Նիգեր նահանգների։ 1991 թվականին նահանգից առանձնացվել է նոր նահանգ՝ Կեբին, իսկ 1996 թվականին ևս մեկը՝ Զամֆարան։

## Բնակչություն
Նահանգի բնակչությունը, ըստ 2006 թվականի մարդահամարի արդյունքների, կազմում է 3 702 676 մարդ։ Մարզում գերակշռում են հաուսա և ֆուլբե էթնիկ խմբերը, ինչպես նաև՝ տուարեգներ և զաբարմավաներ։ Հավատացյալների մեծ մասը սուննիներ են (կան նաև շիա իսլամական փոքրամասնություններ)։

## Իշխանություն և վարչական բաժանում
Նահանգը բաժանված է քսաներեք տեղական կառավարման տարածքների, նահանգապետ՝ Aminu Waziri Tambuwal։

## Էկոնոմիկա
Նահանգի բնակիչների ավելի քան 80% -ը զբաղվում է գյուղատնտեսությամբ։ Հիմնականում անձնական կարիքների համար աճեցվում են կարտոֆիլ, մանիոկա, գետնընկույզ, եգիպտացորեն և բրինձ, ինչպես նաև՝ ցորեն, բամբակ, ծխախոտ և տարբեր բանջարեղեններ վաճառքի համար։ Տեղաբնիկները նաև զբաղվում են ձկնորսությամբ, զարգացած են տարբեր արհեստներ, ինչպիսիք են՝ դարբնություն և կաշվե իրերի արտադրություն։

Գյուղատնտեսական արտադրանքը, ինչպես նաև՝ արաբական խեժը, որը ևս այդտեղ է արտադրվում, պահանջարկ ունեն ոչ միայն նահանգում, այլ նաև երկրի մնացած տարածքներում։

Նահանգի տարածքը հարուստ է օգտակար հանածոներով։ Այստեղ արդյունահանում են ֆոսֆորիտ (լուսածնահանք), կրաքար, կաոլին, կավի տեսակներ, ավազ և այլն։

Շնորհիվ այն բանի, որ, ի տարբերություն արևադարձային Աֆրիկայի շատ այլ երկրների և տարածքների, նահանգում ցեցե գոյություն չունի։ Այդտեղ շատ զարգացած է անասնաբուծությունը։ Անասունների գլխաքանակը հաշվվում է 8 միլիոն, և ըստ այս ցուցանիշի՝ նահանգը երկրում զբաղեցնում է երկրորդ տեղը։

Սոկոտոյում զարգացած է ալյուրաղացման արդյունաբերությունը, լոլիկի պահածոյացման, շաքարավազի արտադրությունը, տեքստիլ արտադրանքը, սոսինձը, ինչպես նաև՝ կաշվե դաբաղումը և գործվածքների ներկումը։

## Զբոսաշրջություն
Նահանգում, հատկապես նրա վարչական կենտրոնում՝ Սոկոտո քաղաքում, տեղակայված են տեսարժան վայրերի և ճարտարապետական հուշարձանների մի ամբողջ շարք, որոնք պահպանվել են 19–րդ դարից՝ Սոկոտո անկախ պետության գոյության շրջանից։ Յուրաքանչյուր տարի նահանգ են այցելում հազարավոր զբոսաշրջիկներ։ Առկա են յոթ հյուրանոցներ։

## Ծանոթագրություններ

Կատեգորիա:1976 հիմնադրված պետություններ և տարածքներ
Կատեգորիա:Նիգերիայի նահանգներ
Կատեգորիա:Վարչական միավորներ այբբենական կարգով
Սառա Նաեյնի

**Սառա Նաեյնի** (, ), իրանցի երգչուհի և երգահան։

## Կենսագրություն
Սառա Նաեյնին ծնվել է 1981 թվականի հուլիսի 23-ին՝ Շիրազում։ Իր կարիերայի ընթացքում համագործակցել է այնպիսի երգիչների հետ, ինչպիսիք են Ալիրեզա Ասսարը, Մուհամմադ Էսֆահանին և Հոմայուն Շայարյանը։

Երաժշտական ունակությունները ժառանգել է իր մորից՝ Հորուշ Խալիլիից, որը նույնպես իրանցի երգչուհի և երգահան էր։ Վերջինս իր առաջին համերգն ունեցել է 1999 թվականին։ Ներկայումս Սառա Նաեյնին դասավանդում է երաժշտություն։ Թեհրանի Շարիաթի տեխնիկական քոլեջից ստացել է գրաֆիկայի բակալավրի աստիճան։ Իրանցի կանանց շրջանում լինելով սպորտային գիմնաստիկայի չեմպիոն՝ նա ստիպած է լինում դադարեցնել իր մարզումները՝ պարանոցի շրջանում վնասվածք ստանալու պատճառով։

Երգչուհու համերգները շուտով գրավում է հասարակության և մեդիայի ուշադրությունը։ Ապա Իրանի մշակույթի և իսլամական առաջնորդման նախարարությունը նրան արգելում է երգարվեստով զբաղվել։ Չստանալով երգչի լիցենզիա՝ Սառան որոշում է լքել Իրանը։

## Ծանոթագրություններ

Կատեգորիա:Իրանցի երգչուհիներ
Կատեգորիա:Իրանցի կին երգահաններ
Կատեգորիա:Շիրազ քաղաքում ծնվածներ
Կատեգորիա:Ապրող անձինք
Թոմաս Մելորի

մինի|Թոմաս Մելորիի «Արթուրի մահը» գրիքի շապիկը
**Թոմաս Մելորի** (), անգլիացի գրող, «*Գիրք Արթուր արքայի և նրա՝ Կլոր սեղանի քաջակորով ասպետների մասին»* ստեղծագործության հեղինակ։ Այն բաղկացած է Արթուր արքայի և Կլոր սեղանի ասպետների մասին ութ վեպերից և իրենից ներկայացնում է Արթուր արքայի մասին լեգենդի սպառիչ ժողովածու։ 1485 թվականին անգլիացի թարգմանիչ Ուիլյամ Քեքստոնը Մելորիի գիրքը հրատարակել է «Արթուրի մահը» խորագրով ()։ Այն դարձել է Արթուրի առասպելի յուրօրինակ հանրագիտարան։

Ամենայն հավանականությամբ՝ Մելորին ծնվել է ազնվականի ընտանիքում, Ուորկշիր կոմսությունում 15-րդ դարասկզբին։ Սուղ տեղեկություններ են պահպանվել նրա կյանքի մասին։ Որպես ասպետ՝ մասնակցություն է ունեցել Սպիտակ և կարմիր վարդերի պատերազմին. կոմս Ուրոիկի կողմնակիցն է եղել։ 1444 կամ 1445 թվականին անգլիական պառլամենտում ներկայացրել է իր կոմսությունը։ Դուքս Բեկինհեմի կողմնակիցների հարձակման և ամուսնացած կանանց նկատմամբ բազմիցս տեղի ունեցած բռնությունների պատճառով բանտարկվել է Մաքստոկ ամրոցում, որտեղից փախուստի է դիմել՝ լողալով ջրով լի փոսը։

Կյանքի վերջին քսան տարիներն անցկացրել է բանտում, որտեղ և գրել է իր վեպերը։ Ակնհայտ է, որ գերության ընթացքում իր նախորդների՝ զգալի քանակով ձեռագրերն օգտագործելու հնարավորություն է ունեցել։ Անհայտ է մնացել, թե գրքում ինչպիսի դասավորություն են ունեցել վեպերը։ Հնարավոր է՝ վեպերի՝ մեզ ծանոթ դասավորվածությունը սահմանել է ընդօրինակողը կամ հենց ինքը՝ Ուիլյամ Քեքստոնը։

* «*Պատմություն [[Արթուր (արքա)|Արթուր արքայի]] մասին*» (1–4 գրքեր, հրատարակիչ՝ Քեքստոն)․ պատմվում է Արթուր արքայի ծագման մասին։
* «*Պատմություն Արթուր արքայի և  Լուցիայի կայսեր մասին*» (գիրք 5)․ պատմում է հռոմեացիների դեմ Արթուրի ճակատամարտի և հռոմեական գահը նվաճելու մասին։
* «*Փառավոր պատմություն  պարոն Լանսելոտի մասին*» (գիրք 6)։
* «*Գիրք Գարեթ Օրկնեացու մասին*» (գիրք 7)։
* «*Գիրք պարոն Տրիստամի մասին*» (7–12 գրքեր)․ «Տրիստանի և Իզոլդայի սիրավեպը» ֆրանսերեն արձակ ստեղծագործության սյուժեի մշակում։
* «Պատմություն Սանգրեալի մասին կամ Սուրբ Գրաալի սխրանքը» (12–17 գրքեր)։
* «Գիրք պարոն Լանսելոտի և թագուհի Գվինևրայի մասին» (18–19 գրքեր)։
* «Արթուրի մահը» (20–21 գրքեր)։

Մերոլին ի մի է հավաքել կելտական հեքիաթները, բազմաթիվ լեգենդներ և վեպեր՝ Արթուր թագավորի և «Կլոր սեղանի» ասպետների մասին ու դրանց մշակումները։ Գրել է վեպեր, որտեղ արտացոլվել են նրա ապրած ժամանակի տրամադրությունները։ Համարվում է, որ Մերոլիի ստեղծագործությունների համար աղբյուրներ են ծառայել ֆրանսիական ասպետական վեպերը։ Այնուամենայնիվ, Մերոլիին հաջողվել է իր աշխատություններին անգլիական կոլորիտ հաղորդել։

## Ծանոթագրություններ

Կատեգորիա:Անգլիացի գրողներ
Կատեգորիա:Անգլիացի բանաստեղծներ
Կատեգորիա:Անգլիայի քաղաքական գործիչներ
Կատեգորիա:Անգլիացի վիպասաններ
Կատեգորիա:Անգլիացի կալանավորներ և ձերբակալվածներ
Հրաչյա Բայադյան

**Հրաչյա Լադիկի Բայադյան** (), հայ մաթեմատիկոս, լրագրող, մշակութային քննադատ, ֆիզիկամաթեմատիկական գիտությունների թեկնածու (1987)։

## Կենսագրություն
Ծնվել է 1957 թվականին Երևանում։

### Կրթություն
* 1973 - 1979 թվականներին սովորել է Երևանի պետական համալսարանի Մեխանիկամաթեմատիկական ֆակուլտետում։

### Աշխատանքային փորձ
* 1997-ից, ԵՊՀ Ժուռնալիստիկայի ֆակուլտետի ռադիոհեռուստատեսային ժուռնալիստիկայի ամբիոնի դասախոս (Կարդացվող դասընթացներ՝ տեղեկատվական և հաղորդակցական տեխնոլոգիաներ և հասարակություն, Գլոբալացում և գլոբալմեդիա, Մեդիայի և մշակութայիուսումնասիրություններ, Մեդիայի հետազոտության մեթոդներ)։
* 2010-ից, դասախոս Ժամանակակից արվեստի ինստիտուտում։
* 2002-2012, փորձագետ հետազոտող Ռեգիոն հետազոտական կենտրոնում։
* 2001 -2002 թթ. ՀՀ Հեռուստատեսության և ռադիոյի ազգային հանձնաժողովի անդամ։
* 1998-2004, «Տեղեկատվական տեխնոլոգիաների հիմնադրամ» ՀԿ նախագահ։
* 1997-1998, ՀՀ Տեղեկատվության եւ գրահրատարակչության վարչության պետի առաջին տեղակալ։
* 1996-1997, «Համակարգչային տեխնոլոգիաները Հայաստանում» հանդեսի խմբագիր։
* 1994-1997,  Հումանիտար հետազոտությունների հայկական կենտրոնի հետազոտող։
* 1989-1994, ԵՊՀ Կիրառական մաթեմատիկայի ֆակուլտետի դասախոս։
* 1979-1990, Հայաստանի գիտությունների ակադեմիայի ինֆորմատիկայի ինստիտուտի գիտաշխատող։

## Գրականություն
* Բայադյան Հ. Երևակայելով անցյալը. խորհրդահայ արդիականության պատումներ, 2020, 288 էջ
* Բայադյան Հ. Ժամանակակից տեղեկատվական և հաղորդակցական տեխնոլոգիաների տարածումը եւ զարգացումը Հայաստանում

## Ծանոթագրություններ

Կատեգորիա:Հայ լրագրողներ
Կատեգորիա:Հայ մաթեմատիկոսներ
Կատեգորիա:ԵՊՀ շրջանավարտներ
Կատեգորիա:Ֆիզիկամաթեմատիկական գիտությունների թեկնածուներ
Կատեգորիա:ԵՊՀ դասախոսներ
Սիրային երգ

|«Call me darling, call me sweetheart»՝ Ակորդեոնահարը նվագում է այն երգի մեղեդին, որի տեքստը ցուցադրվում է։

**Սիրային երգ**, ռոմանտիկ սիրո, սիրահարվածության կամ հարաբերությունների խզումից հետո կոտրված սրտի և դրանցից բխող զգացմունքների մասին երգ։ Սիրային երգերի նույնիսկ ամենահայտնի կատարողների և երգահանների սպառիչ ցանկը շատ երկար կլիներ։

Սիրային երգերը կարող են հանդիպվել տարբեր երաժշտական ժանրերում։

## Պատմություն
Սիրային երգերը գոյություն ունեն դարեր շարունակ, և դրանք կարելի է գտնել հասարակությունների մեծ մասի պատմության և մշակույթի մեջ, թեև դրանց համատարած տարածումը ժամանակակից երևույթ է։

Սիրային երգերի առաջացման առավել հակասական և զարմանալի բացատրությունը տվել է Դենի դե Ռուժմոնն իր «Սերը արևմտյան աշխարհում» () ստեղծագործության մեջ։ Ըստ դե Ռուժմոնի, սիրային երգը զարգացել է պալատական սիրային երգերից, և այդ երգերը սիրո պատմական քրիստոնեական հասկացությունից հրաժարվում էին։

Սիրային երգերի ինքնությունը փոխվում է ժամանակ առ ժամանակ, սկսած 1970-ական թվականների սիրո տասնամյակից մինչև 1980-ական թվականների գիշերային երեկույթներ և մինչև 1990-ականների մութ ռոմանտիկա։

## Տես նաև
*Թորչ երգ

## Ծանոթագրություններ

## Արտաքին հղումներ
* 

Կատեգորիա:Երաժշտական ոճեր
Կատեգորիա:Երգեր
Կատեգորիա:Սեր
Կատեգորիա:Սիրո փիլիսոփայություն
Վերա Շատրովա

**Վերա Շատրովա** (, ), խորհրդային թատրոնի դերասանուհի, ՌԽՖՍՀ ժողովրդական արտիստ։

## Կենսագրություն
Վերա Շատրովան ծնվել է 1918 թվականի նոյեմբերի 4-ին, Չիմկենտում։ 1941 թվականին ավարտել է Մոսկվայի ինժեներա-տնտեսագիտական ինստիտուտի` տնտեսագիտության ֆակուլտետը, մասնակցել է ուսանողական ներկայացումների։ Ինստիտուտից հետո աշխատել է Մոսկվայի քաղաքային վարչությունում։

Հայրենական մեծ պատերազմի տարիներին տարհանվել է Ուրալ, ընկել է Չելյաբինսկ, որտեղ տեղի Սպայի տանը խաղացել է սիրողական ներկայացումներ։

1944-1945 թվականներին աշխատել է Չելյաբինսկի ֆիլհարմոնիայում։ 1945-1949 թվականներին խաղացել է Օրենբուրգի դրամատիկական թատրոնում։ 1945-1949 թվականներին ծառայել է Բրյանսկի Ա. Տոլստոյի անվան դրամայի մարզային թատրոնում։

1950-2007 թվականներին եղել է Սվերդլովսկի պետական ակադեմիական դրամատիկական թատրոնի դերասանուհի։ Խաղացել է ավելի քան 300 դեր։

Ընտրվել է Սվերդլովսկի քաղաքային խորհրդի պատգամավոր (1968-1973)։ Եղել է Համառուսական թատերական միության Սվերդլովսկի մասնաճյուղի նախագահի տեղակալ և խորհրդի անդամ։

Մահացել է 2008 թվականի հոկտեմբերի 14-ին։ Թաղված է Եկատերինբուրգի Շիրոկոնչեսկի գերեզմանատանը։

## Մրցանակներ
* ՌԽՖՍՀ վաստակավոր արտիստ(13.09.1956):
* ՌԽՖՍՀ ժողովրդական արտիստ(1969)։
* «Պատվո նշան» շքանշան (1981)։
* Դրամատիկական և երաժշտական թատրոնի, անսամբլի և նվագախմբի համամիութենական փառատոնի 1-ին աստիճանի դիպլոմ (1957)։
* «Բռավո-2000» փառատոնի «Եվ վարպետություն, և ներշնչանք» մրցանակ` արվեստին մատուցած բարձր ծառայության համար (2001)։

## Աշխատանք թատրոնում
* Լ. Մալյուգինի «Հին ընկերներ»` Տոնյա
* Լ. Տոլստոյի «Լուսավորության պտուղները»` Զվեզդինսկայա
* Շեքսպիրի «Անսանձ կնոջ սանձահարումը»` Կատարինա
* Շեքսպիրի «Անտոնիո և Կլեոպատրա»` Կլեոպատրա
* Ա. Օստրովսկու «Անօժիտը»` Լարիսա Օգուդալովա
* Ա. Օստրովսկու «Տաղանդները և երկրպագուները»` Նեգինա
* Մ. Գորկու «Սոմով և ուրիշներ»` Լիդիա
* Ի. Տուրգենևի «Մեկ ամիս գյուղում»` Նատալյա Պետրովնա
* Վ. Շուկշինի «Էներգետիկ մարդիկ»` Վերա Սերգեևնա
* Ջ. Պատրիկի «Սիրելի Պամելա»` Պամելա
* Վ. Պերուանսկու «Կիկիմորա»` Աննա Կոնստանտինովա
* Շեքսպիրի «Համլետ»` Հերտրուդ
* Ա. Կասոնի «Ծառերը կանգնած են մեռնում»` տատիկ

## Ծանոթագրություններ

## Արտաքին հղումներ
* 
* 
* 

Կատեգորիա:Խորհրդային դերասանուհիներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Հոլզիի սկավառակագրություն

Ամերիկացի երգչուհի և երգահան **[[Հոլզի]]ի [[սկավառակագրություն]]ը** ներառում է 3 ստուդիական ալբոմ, 4 մինի ալբոմ, 22 սինգլ (ներառյալ երեք սինգլ որպես համագործակցող արտիստ), 4 գովազդային սինգլ և 25 տեսահոլովակ։ Astralwerks լեյբլի հետ պայմանագիր կնքելուց հետո, նա թողարկել է իր դեբյուտային՝ «Room 93» մինի ալբոմը 2014 թվականի հոկտեմբերի 27-ին

Հոլզիի դեբյուտային՝ «Badlands» ստուդիական ալբոմը թողարկվել է 2015 թվականի օգոստոսի 28-ին և երկրորդ հորիզոնականով դեբյուտ է կատարել Billboard 200 չարթում։

2016 թվականին Հոլզին համագործակցել է The Chainsmokers դուոյի հետ և թողարկել է «Closer» հիթ սինգլը, որը 12 շաբաթ գլխավորել է Billboard Hot 100 չարթը և առաջադրվել է Գրեմմի մրցանակաբաշխության «Լավագույն կատարում զույգով կամ խմբով» անվանակարգում։

Հոլզիի երկրորդ՝ «Hopeless Fountain Kingdom» ստուդիական ալբոմը թողարկվել է 2017 թվականի հունիսի 2-ին և դեբյուտ է կատարել Billboard 200 չարթի առաջին հորիզոնականում։

2018 թվականի հուլիսին Հոլզին համագործակցել է Քալիդի և Բենի Բլանկոյի հետ և թողարկել է Բլանկոյի՝ «Eastside» դեբյուտային սինգլը, որը զբաղեցրել է 9-րդ հորիզոնականը Billboard Hot 100-ում և անցկացրել է չարթում ավելի քան մեկ տարի։

2019 թվականի ապրիլին Հոլզին համագործակցել է հարավկորեական BTS բոյ բենդի հետ և թողարկել է «Boy With Luv» երգը։ Երգի տեսահոլովակը դարձել է ՅուԹյուբում 24 ժամվա ընթացքում ամենաշատ դիտումներ ունեցող հոլովակը (74.6 միլիոն)։ Երգը զբաղեցրել է Billboard Hot 100 չարթի 8-րդ հորիզոնականը։

Հոլզիի երրորդ՝ «Manic» ստուդիական ալբոմը թողարկվել է 2020 թվականի հունվարի 17-ին և դեբյուտ է կատարել Billboard 200 չարթի երկրորդ հորիզոնականում։ Ալբոմի լիդ սինգլը՝ «Without Me»-ն գլխավորել է Billboard Hot 100 չարթի առաջին հորիզոնականը, դառնալով նրա, որպես սոլո արտիստ, նման արդյունքի հասած առաջին երգը։

## Ստուդիական ալբոմներ

## Մինի ալբոմներ

### Ռեմիքս մինի ալբոմներ

### Համերգային մինի ալբոմներ

## Սինգլներ
### Որպես գլխավոր արտիստ

### Որպես համագործակցող արտիստ

### Գովազդային սինգլներ

## Չարթերում ընդգրկված և հավաստագրված այլ երգեր

## Հրավիրված ելույթներ

## Տեսահոլովակներ

## Ծանոթագրություններ

Կատեգորիա:Հոլզի
Կատեգորիա:Սկավառակագրություններ